ब्रह्मांड के एक्स-रे स्रोतों को पकड़ने के लिए ‘चन्द्रा एक्स-रे दूरबीन’ को अंतरिक्ष में प्रक्षेपित किया गया। इस दूरबीन को ‘चन्द्रा’ नाम भारतीय मूल के प्रसिद्ध वैज्ञानिक सुब्रमणियन् चन्द्रशेखर (चन्द्रा) के सम्मान में दिया गया है। यह दूरबीन किसी अन्य एक्स-रे दूरबीन की तुलना में लगभग ३० गुना अधिक सेंसिटिव है। इसका प्रक्षेपण स्पेस शटल कोलम्बिया द्वारा ३ जुलाई, १९९९ किया गया। इसकी लंबाई १४ मीटर है तथा इसके दर्पण का व्यास २ण्७ मीटर है। दिलचस्प बात यह है कि जब इस दूरबीन को प्रक्षेपित किया गया था, तब इसकी आयु पांच वर्ष आंकी गयी थी, परंतु इसने दस वर्षाे से अधिक कार्य किया है और यह अब भी कार्यरत है। वैज्ञानिकों को पूर्ण विश्वास है कि यह लगभग एक दशक तक और ब्रह्मांड में एक्स-रे स्रोतों की छानबीन करता रहेगा।